19. ΝΟΜΟΣ υπ' αριθ. 269 της 27 Φεβρ./1 Μαρτ. 1976 (ΦΕΚ Α'  46) Περί τροποποιήσεως και συμπληρώσεως του Ν.Δ. 4523/1966 «περί συνταξιοδοτήσεως των οργάνων της Αγροφυλακής». Άρθρ.1.(Αντικαθίστανται αι περιπτ. γ' και ε' του άρθρ. 1 Ν.Δ. 4523/1966, ανωτ. αριθ. 15). Άρθρ.2.(Αντικαθίστανται αι διατάξεις του άρθρ. 2 Ν.Δ. 4523/1966). Άρθρ.3.-Αι διατάξεις των προηγουμένων άρθρων του παρόντος νόμου, ως και του άρθρ. 1 του Ν.Δ. 4523/66, εφαρμόζονται και επί των απομακρυνθέντων της υπηρεσίας αγροφυλάκων και αρχιφυλάκων από 1ης Ιαν. 1955 και εφ' εξής, εις τους οποίους περιλαμβάνονται και οι καταληφθέντες υπό του ορίου ηλικίας την 31ην Δεκ. 1954 και των οικογενειών των εκ τούτων θανόντων, παρ' ων η σχετική αίτησις δέον να υποβληθή εντός προθεσμίας 2 ετών από της ενάρξεως ισχύος του παρόντος, η δε σύνταξίς των είναι πληρωτέα από της πρώτης του μηνός της χρονολογίας εκδόσεως της σχετικής πράξεως ή αποφάσεως. Άρθρ.4.-Η υπό του άρθρ. 11 του Ν.Δ. 4523/1966 οριζομένη προθεσμία υποβολής αιτήσεων κανονισμού συντάξεων παρατείνεται μέχρι 31 Δεκ. 1977, η κατόπιν ταύτης δε αναγνωριζομένη σύνταξις είναι πληρωτέα από της πρώτης του μηνός της εκδόσεως της σχετικής πράξεως ή αποφάσεως. Άρθρ.5.-1.Αι εκάστοτε ισχύουσαι διατάξεις περί καθορισμού κατωτάτου μηνιαίου ποσού των υπό του Δημοσίου καταβαλλομένων συντάξεων εφαρμόζονται και επί των συντάξεων των καταβαλλομένων υπό του Ταμείου Συντάξεων και Αρωγής Οργάνων Αγροφυλακής. 2.Η κατόπιν της διατάξεως της προηγουμένης παραγράφου αύξησις των συντάξεων των ήδη συνταξιούχων είναι πληρωτέα από της πρώτης του επομένου της δημοσιεύσεως του παρόντος νόμου μηνός. Άρθρ.6.-Αι διατάξεις του άρθρ. 4 του Ν.Δ. 78/73 «περί τροποποιήσεως και συμπληρώσεως της περί ΙΚΑ νομοθεσίας και άλλων τινών Οργανισμών Κοινωνικής Ασφαλίσεως» καταργούνται αφ' ης ίσχυσαν (τόμ. 15Β σελ. 124, 25). Άρθρ.7.-1.Αι διατάξεις της παρ. 1 του άρθρ. 13 του Ν.Δ. 4523/1966 καταργούνται (ανωτ. αριθ. 15). Συντάξεις διακοπείσαι βάσει των καταργουμένων διατάξεων επαναχορηγούνται από της ισχύος του παρόντος. 2.Αι διατάξεις του άρθρ. 11 παρ. 6 του Α.Ν. 1854 του 1951, έχουν ανάλογον εφαρμογήν και εν προκειμένω (Τόμ. 29 σελ. 52). Το εις σύνταξιν δικαίωμα των εμπιπτόντων εις την διάταξιν του προηγουμένου εδαφίου, οίτινες εξήλθον της υπηρεσίας επανακρίνεται παρά της Υπηρεσίας Συντάξεων του Γενικού Λογιστηρίου του Κράτους βάσει πίνακος αποστελλομένου αυτή, παρά του Ταμείου Συντάξεως και Αρωγής Οργάνων Αγροφυλακής (ΤΣΑΟΑ) τα οικονομικά δε αποτελέσματα επέρχονται από της πρώτης του επομένου της δημοσιεύσεως του παρόντος μηνός. Άρθρ.8.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως, εκτός αν άλλως ορίζηται εν αυτώ. Από 1 Ιαν. 1977 το Ταμείον Συντάξεων και Αρωγής Οργάνων Αγροφυλακής, μετωνομάσθη εις Ταμείον Αρωγής, Οργάνων Αγροφυλακής, δια της παρ. 2 του άρθρ. 5 Νόμ. 340/ 1976 (ανωτ. σελ. 98, 183). Διά του άρθρ. 7 του αυτού Νόμου 340/1976 η εισφορά ησφαλισμένων του Ταμείου ωρίσθη εις 4 % από 5 Ιουν. 1976, υπολογιζομένη επί των πάσης φύσεως αποδοχών των ησφαλισμένων. (Αντί για τη σελ. 110,29) Σελ. 110,29(α) Ταμείο Συντάξεων και Αρωγής Οργάνων Αγροφυλακής 17.Α.δ.18-19 17.Α.δ.19 Ταμείο Συντάξεων και Αρωγής Οργάνων Αγροφυλακής 